CELEX: 32012R0472
Language: fi
Date: 2012-06-04 00:00:00
Title: Komission asetus (EU) N:o 472/2012, annettu 4 päivänä kesäkuuta 2012 , Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse puuhartsien glyseroliesterien (E 445) käytöstä kovakuorisiin makeistuotteisiin tehtäviin painatuksiin  ETA:n kannalta merkityksellinen teksti

5.6.2012   
            
            
               FI
            
            
               Euroopan unionin virallinen lehti
            
            
               L 144/22
            
         KOMISSION ASETUS (EU) N:o 472/2012,
   annettu 4 päivänä kesäkuuta 2012,
   Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse puuhartsien glyseroliesterien (E 445) käytöstä kovakuorisiin makeistuotteisiin tehtäviin painatuksiin
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan ja 30 artiklan 5 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
         
               (2)
            
            
               Tätä luetteloa voidaan muuttaa elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetussa Euroopan parlamentin ja neuvoston asetuksessa (EY) N:o 1331/2008 (2) tarkoitetun menettelyn mukaisesti.
            
         
               (3)
            
            
               Asetuksen (EY) N:o 1331/2008 3 artiklan 1 kohdan nojalla unionissa hyväksyttyjen elintarvikelisäaineiden luettelo voidaan saattaa ajan tasalle joko komission aloitteesta tai asiaa koskevan hakemuksen johdosta.
            
         
               (4)
            
            
               Puuhartsien glyseroliesterien (E 445) käytöstä emulgointiaineena kovakuorisiin makeistuotteisiin tehtäviin painatuksiin on tehty hakemus, joka on toimitettu jäsenvaltioille tiedoksi.
            
         
               (5)
            
            
               Ne elintarvikevärivalmisteet, joita on nykyisin saatavilla kovakuorisiin makeistuotteisiin tehtäviin painatuksiin, eivät mahdollista riittävän laadukkaiden tekstien, merkkien tai kuvien painamista. Tutkimus- ja kehittämistoiminnassa on todettu, että puuhartsien glyseroliesterien (E 445) käyttö emulgointiaineena vesipohjaisissa elintarvikevärivalmisteissa parantaa ainesosien sekoittumista ja kestävyyttä, jolloin voidaan saada aikaan homogeenisempi seos, jolla on hyvät kiinnitys- ja peittämisominaisuudet. Tämä helpottaa laadukkaan tekstin ja terävien kuvien painamista yksilöllisiin ja/tai mainosmielessä valmistettuihin kovakuorisiin makeistuotteisiin, jotka on tarkoitettu juhlatilanteisiin.
            
         
               (6)
            
            
               Elintarvikelisäaineiden saantia ravinnon kautta Euroopan unionissa käsitelleessä komission raportissa (3) todettiin, ettei puuhartsien glyseroliestereille (E 445) tarvitse tehdä lisätutkimusta, koska elintarvikkeiden kulutusta ja lisäaineiden käyttöä koskevien varovaisten arvioiden perusteella niiden teoreettinen saanti ei ylitä hyväksyttävän päiväsaannin ADI-arvoa (taso 1). Elintarvikealan tiedekomitea vahvisti 19 päivänä kesäkuuta 1992 hyväksyttävän päiväsaannin arvon. (4) Kovakuorisiin makeistuotteisiin tehtävistä painatuksista aiheutuva lisäsaanti ei merkittävästi vaikuta kokonaissaantiin. Tämän vuoksi on aiheellista sallia puuhartsien glyseroliesterien (E 445) käyttö emulgointiaineena kovakuorisiin makeistuotteisiin tehtäviin painatuksiin.
            
         
               (7)
            
            
               Komissio pyytää asetuksen (EY) N:o 1331/2008 3 artiklan 2 kohdan nojalla Euroopan elintarviketurvallisuusviranomaiselta lausunnon asetuksen (EY) N:o 1333/2008 liitteessä II esitetyn unionissa hyväksyttyjen elintarvikelisäaineiden luettelon saattamiseksi ajan tasalle, paitsi jos kyseisellä ajan tasalle saattamisella ei todennäköisesti ole vaikutusta ihmisten terveyteen. Koska puuhartsien glyseroliesterien (E 445) hyväksyminen käytettäväksi emulgointiaineena kovakuorisiin makeistuotteisiin tehtäviin painatuksiin on sellainen kyseisen luettelon päivitys, jolla ei todennäköisesti ole vaikutusta ihmisten terveyteen, ei Euroopan elintarviketurvallisuusviranomaiselta ole tarpeen pyytää lausuntoa.
            
         
               (8)
            
            
               Euroopan parlamentin ja neuvoston asetuksen (EY) N:o 1333/2008 liitteen II muuttamisesta vahvistamalla unionissa hyväksyttyjen elintarvikelisäaineiden luettelo 11 päivänä marraskuuta 2011 annetun komission asetuksen (EU) N:o 1129/2011 (5) siirtymäsäännösten mukaan unionissa elintarvikkeissa käytettäväksi hyväksyttyjen elintarvikelisäaineiden luetteloa ja niiden käyttöä koskevia edellytyksiä käsittelevää liitettä II sovelletaan 1 päivästä kesäkuuta 2013. Jotta voidaan sallia puuhartsien glyseroliesterien (E 445) käyttö kovakuorisiin makeistuotteisiin tehtäviin painatuksiin ennen kyseistä päivämäärää, on tarpeen vahvistaa aiempi soveltamisen alkamispäivä kyseisen elintarvikelisäaineen käytön osalta.
            
         
               (9)
            
            
               Sen vuoksi asetuksen (EY) N:o 1333/2008 liitettä II olisi muutettava.
            
         
               (10)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eikä Euroopan parlamentti tai neuvosto ole vastustanut niitä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1333/2008 liite II tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä kesäkuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 354, 31.12.2008, s. 16.
   
      (2)  EUVL L 354, 31.12.2008, s. 1.
   
      (3)  KOM(2001) 542 lopullinen.
   
      (4)  Ks. http://ec.europa.eu/food/fs/sc/scf/reports/scf_reports_32.pdf.
   
      (5)  EUVL L 295, 12.11.2011, s. 1.
   
      LIITE
      Lisätään asetuksen (EY) N:o 1333/2008 liitteessä II olevaan E osaan seuraava kohta elintarvikeryhmään 05.2 ”Muut makeistuotteet, myös hengityksen raikastamiseen käytettävät erityisen pienikokoiset makeiset” kohdan E 442 jälkeen:
      
         
                      
                  
                  
                     ”E 445
                  
                  
                     Puuhartsien glyseroliesterit
                  
                  
                     320
                  
                  
                      
                  
                  
                     Ainoastaan yksilöllisiin ja/tai mainosmielessä valmistettuihin kovakuorisiin makeistuotteisiin tehtäviin painatuksiin.
                  
                  
                     Soveltamisaika:
                     25 päivästä kesäkuuta 2012 lähtien”